CELEX: 62013TN0326
Language: mt
Date: 2013-06-18 00:00:00
Title: Kawża T-326/13: Rikors ippreżentat fit- 18 ta’ Ġunju 2013 — Il-Kummissjoni vs Thales développement et coopération

12.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 298/7
            
         Rikors ippreżentat fit-18 ta’ Ġunju 2013 — Il-Kummissjoni vs Thales développement et coopération
   (Kawża T-326/13)
   2013/C 298/12
   Lingwa tal-kawża: il-Franċiż
   
      Partijiet
   
   
      Rikorrenti: Il-Kummissjoni Ewropea (rappreżentanti: R. Lyal u B. Conte, aġenti, assistiti minn N. Coutrelis, avukat)
   
      Konvenuta: Thales développement et coopération SAS (Vélizy-Villacoublay, Franza)
   
      Talbiet tar-rikorrenti
   
   
               —
            
            
               tordna lill-kumpannija Thales tħallas lura lill-Kummissjoni Ewropea l-ammonti kollha li din il-kumpannija rċeviet fuq il-bażi tal-kuntratti NEMECEL u DREAMCAR, jiġifieri, fil-kuntest tal-kuntratt NEMECEL, l-ammont ta’ EUR 700 335,66 bħala somma prinċipali flimkien mal-interessi dovuti u, fil-kuntest tal-kuntratt DREAMCAR, l-ammont ta’ EUR 812 821,43 bħala somma prinċipali flimkien mal-interessi dovuti;
            
         
               —
            
            
               tikkundanna lil Thales għall-ispejjeż kollha.
            
         
      Motivi u argumenti prinċipali
   
   Wara investigazzjoni mmexxija mill-Uffiċċju Ewropew ta’ Kontra l-Frodi (OLAF), il-Kummissjoni titlob, permezz ta’ rikors ibbażat fuq l-Artikolu 272 TFUE, li l-Qorti Ġenerali jogħġobha tikkundanna lill-konvenuta tħallasha lura l-ammonti kollha rċevuti mis-sussidjarja preċedenti tagħha, il-kumpannija SRTI (SRTI System, Industrial Process Department), li suċċessivament saret SODETEG (Société d’Études Techniques et d’Entreprises Générales SA) u mbagħad THALESEC (Thales Engineering and Consulting), fl-ambitu ta’ żewġ kuntratti ta’ riċerka msejħa “NEMECEL” u “DREAMCAR”.
   Il-Kummissjoni ssostni li l-ammonti inkwistjoni ġew indebitament irċevuti, wara irregolaritajiet finanzjarji serji, nuqqas ta’ osservanza ta’ impenji kuntrattwali kif ukoll okkorrenzi ta’ ksur ta’ regoli sostantivi tad-dritt. Il-kumpannija sussidjarja tal-konvenuta ddikjarat, inter alia, spejjeż eċċessivi permezz ta’ ħruġ żejjed ta’ fatturi għal sigħat li ma nħadmux.